એક વાર થોડા જુવાનિયાઓ અરવિંદ પટેલને કહેતા હતા કે જૂના જમાનાનાં ગીતો ભલે મીઠાં હોય તોય તે આજની ફિલ્મોની ફાસ્ટ ટ્રેકમાં ચાલે નહીં. જવાબમાં લપડાકરૂપે અરવિંદભાઈએ એમને પંદર દિવસ પછી આવવા કહ્યું. પંદર દિવસ પછી એ જુવાનિયાઓ આવ્યા ત્યારે આ કીમિયાગરની પૂરી ત્રણ કલાકની એક વિડિયો ડીવીડી જોઈને દંગ રહી ગયા. હા, એમાં જૂની ફિલ્મોનાં કેટલાંક મધુર ગીતો માધુરી દિક્ષિત, હેમા માલિની, શાહરુખની નવી ફિલ્મોનાં દ્રશ્યો પર આબેહૂબ બેસાડી દેવામાં આવ્યાં હતાં. કોણ કહે છે કે જૂનાં ગીતો જેવાં ગીતો આજની ફિલ્મોમાં ન ચાલે ?